**VSAK DAN NOVINAR – EN DAN NEVLADNIK**

Spoštovani,

vabimo vas na novinarski zajtrk, ki bo v **četrtek, 10. maja 2010, ob 11.00, v prostorih gostilne Avio Pub, Rakitnik pri Postojni.**

Sočasno bo v Sloveniji potekalo 8 novinarskih zajtrkov, na katerih bomo **regionalna stičišča za nevladne organizacije v sodelovanju s Centrom nevladnih organizacij – CNVOS predstavila akcijo povezovanja novinarjev in nevladnih organizacij.**

Akcija **Vsak dan novinar – en dan nevladnik** je bila prvič uspešno izvedena leta 2011. Z njo smo želeli novinarje in nevladne organizacije spodbuditi k osebnim stikom ter novinarjem predstaviti, kako poteka delo v NVO in s katerimi težavami se srečujejo organizacije, ki skrbijo za razdeljevanje socialne pomoči, urejajo planinske poti, varujejo pred poplavami in požari, organizirajo krvodajalske akcije, pripravijo nešteto športnih in kulturnih dogodkov, pomagajo mladim z manj priložnosti, starostnikom pod pragom revščine, žrtvam nasilja in diskriminacije …

Tudi letos bomo nevladne organizacije povabile novinarje, da **en dan preživijo z njimi.** Ne kot novinarji, ampak kot nevladniki, ki se bodo v delo NVO **vključili** kot aktivni sodelavci ali prostovoljci.

Že ob prvi izvedbi akcije se je povabilu odzvalo več kot 40 novinarjev. V naslednjih treh mesecih so pripravili 35 prispevkov, ki so bili objavljeni v nacionalnih ali regionalnih medijih, podobno širok odziv pa pričakujemo tudi tokrat. Akcijo bomo sklenili z glasovanjem za najboljši (najbolj poveden) prispevek, zmagovalcem pa podelili nagrade.

Vljudno vas prosimo za potrditev udeležbe na elektronski naslov ana@boreo.si ali po telefonu na: 041 578 131.

**Vljudno vabljeni v našo družbo!**